CELEX: 62019TN0081
Language: et
Date: 2019-02-12 00:00:00
Title: Kohtuasi T-81/19: 12. veebruaril 2019 esitatud hagi – Apostolopoulou ja Apostolopoulou-Chrysanthaki versus komisjon

25.3.2019   
            
            
               ET
            
            
               Euroopa Liidu Teataja
            
            
               C 112/49
            
         
      12. veebruaril 2019 esitatud hagi – Apostolopoulou ja Apostolopoulou-Chrysanthaki versus komisjon
      (Kohtuasi T-81/19)
      (2019/C 112/60)
      Kohtumenetluse keel: kreeka
      
         Pooled
      
      
         Hagejad: Zoi Apostolopoulou (Ateena, Kreeka), Anastasia Apostolopoulou-Chrysanthaki (Ateena) (esindaja: advokaat D. Gkouskos)
      
         Kostja: Euroopa Komisjon
      
         Nõuded
      
      Hagejad paluvad Üldkohtul:
      
                  —
               
               
                  liita käesolev kohtuasi kohtuasjaga, milles samad hagejad esitasid hagi 25. oktoobril 2018 ja mis on registreeritud numbriga T-721/2018;
               
            
                  —
               
               
                  rahuldada hagi ja mõista kõigilt kostjatelt solidaarselt välja iga hageja kasuks kokku üks miljon sada tuhat eurot – selle summa koosseisu on hagiavalduses üksikasjalikult kirjeldatud – hüvitist mittevaralise kahju eest, mis on tekitatud nende isiklike õiguste kahjustamisega;
               
            
                  —
               
               
                  kohustada kostjaid edaspidi hoiduma hagejate isiklike õiguste mis tahes rikkumisest;
               
            
                  —
               
               
                  kohustada esimest kostjat tegema avalduse, millega seatakse hagejate au ja väärikus uuesti jalule;
               
            
                  —
               
               
                  mõista kõik kohtukulud välja kostjatelt.
               
            
         Väited ja peamised argumendid
      
      Käesolev hagi on esitatud Euroopa Komisjoni ja Euroopa Liidu tegevuse peale. Kuna viimasena nimetatut esindab Euroopa Kohtus alati institutsioon, kes on vaidlustatud akti või tegevuse eest vastutav, peetakse käesolevas kohtuasjas ainsaks kostjaks komisjoni.
      Hagejad põhjendavad oma hagi kolme väitega.
      
                  —
               
               
                  Esimese väite kohaselt on rikutud lojaalsuskohustust ja poolte võrdsust, hea õigusemõistmise aluspõhimõtet ja hagejate õigust õiglasele menetlusele.
               
            
                  —
               
               
                  Teise väite kohaselt on rikutud hagejate inimväärikust ja isiklikke õigusi ning hea halduse põhimõtet.
               
            
                  —
               
               
                  Kolmanda väite kohaselt on rikutud seaduslikkuse, hea usu ja õiguspärase ootuse põhimõtteid.